**10. A feladat az 1945 és 1948 közötti magyar történelemmel kapcsolatos.**

**Válaszoljon a kérdésekre a forrás és ismeretei segítségével!**

„A Magyar Kormány köteles rendszeresen magyar valutában pénzösszegeket

kifizetni és árukat (üzemanyagot, élelmiszert stb.) eszközöket és szolgáltatásokat

rendelkezésre bocsátani, melyekre a Szövetséges (Szovjet) Főparancsnokságnak

funkciói teljesítésére, valamint a Szövetséges Államok ama misszióinak és

képviseleteinek […] szükségük lehet. […]

A fegyverszünet egész időtartamára […] bizottságot létesítenek Magyarországon,

amely szabályozni és ellenőrizni fogja a fegyverszünet feltételek végrehajtását.” *(A*

*szövetséges hatalmak és Magyarország közötti fegyverszüneti egyezmény; 1945. január 20.)*

„…azok az államok, amelyek Magyarországgal háborúban állanak, s az európai

ellenséges államok ellen jelentős katonai erőkkel cselekvőleg folytattak háborút, a

továbbiakban: »Szövetséges és Társult Hatalmak«-nak nevezve, egyrészről

és Magyarország másrészről;

[…] ennélfogva megállapodtak abban, hogy kijelentik a hadiállapot megszűnését és e

célból a jelen békeszerződést megkötik […]

1. cikk. 1. Magyarország határai Ausztriával és Jugoszláviával ugyanazok maradnak,

mint amelyek 1938. évi január 1-jén voltak. […]

22. cikk. 1. A jelen szerződés életbelépését követően minden szövetséges fegyveres

erőt 90 napon belül Magyarországról vissza kell vonni, mindazonáltal a

Szovjetuniónak fennmarad a joga magyar területen oly fegyveres erők tartására,

amelyre szüksége lehet ahhoz, hogy a szovjet hadseregnek az ausztriai szovjet

megszállási övezettel való közlekedései vonalait fenntartsa.” *(A Magyarországgal*

*kötött békeszerződés)*

**a) Hogyan nevezték azt a szervezetet, amely a békeszerződés hatályba lépéséig a győztes**

**hatalmak akaratát közvetítette Magyarországon?** *Aláhúzással válaszoljon! (0,5 pont)*

A) Antant Misszió B) Szövetséges Ellenőrző Bizottság

C) Szovjet Felszabadítási Bizottság

**b) Nevezze meg azt az országot, amely elsődleges befolyást gyakorolt a fenti szervezet**

**magyarországi működése során!** *(0,5 pont)*

…………………………………………..

**térnyerését Magyarországon!** *(Elemenként 0,5 pont)*

……………………………………….. ……………………………………………

**d) Melyik évben és hol írták alá Magyarországgal a II. világháborút lezáró békeszerződést?**

Időpont (év): ……………. *(0,5 pont)*

Helyszín: …………….*(0,5 pont)*

**e) Milyen jogcímen maradtak szovjet csapatok Magyarországon a békeszerződés**

**aláírása után?** *(1 pont)*

………………………………………………………………………………………………….

Megoldás

**10. Magyarország 1945 és 1948 között (Összesen 4 pont.)**

**a)** B) Szövetséges Ellenőrző Bizottság (0,5 pont)

**b)** Szovjetunió (0,5 pont)

**c)** Pl. szovjet katonai megszállás; hidegháborús helyzet; állami erőszakszervezetek *vagy*

kulcsfontosságú minisztériumok irányítása a MKP kezében *(Más, tartalmilag helyes válasz is*

*elfogadható.)* (Elemenként 0,5 pont.)

d) 1947 (0,5 pont) Párizs (0,5 pont)

e) Az 1947-es békeszerződés biztosította a Szovjetuniónak azt a jogot, hogy az ausztriai

megszállási övezettel való kapcsolattartásra hivatkozva fegyveres erőket állomásoztasson

Magyarországon. *(Más tartalmilag helyes megfogalmazás is elfogadható.)* (1 pont)